**Nemzeti Választási Bizottság**

1054 Budapest, Alkotmány u. 3.

**Tisztelt Nemzeti Választási Bizottság!**

Alulírott **Dr**. **Fábián Zsolt** (Lakcíme: 2100 Gödöllő, Október 6. u. 3; személyi azonosítója: 1-440626-0211; e-mail címe: fabian.zsolt44@gmail.com; telefonszáma: 06209449672) a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 2.§ (1) bekezdés a) pontja és 3. § (1) bekezdése alapján ezúton

***b e j e l e n t e m*** ,

a T. Nemzeti Választási Bizottságnak, hogy Magyarországon magánszemélyként országos népszavazást kívánok kezdeményezni, egyben kérem, hogy az országos népszavazással összefüggő kérdést szíveskedjenek hitelesíteni.

A népszavazás célja az, hogy a kérdésben megjelölt közhatalmi funkciót gyakorló személyek vagyonosodása a magyar állampolgárok által megismerhetővé és transzparenssé váljék.

A fentebb hivatkozott cél elérése érdekében az alábbi kérdést kívánom országos népszavazásra bocsátani:

,,Egyetért-e Ön azzal, hogy a magyar Országgyűlés alkosson törvényt, amely kötelezően előírja,hogy a Nemzeti Adó- és Vámhivatal hivatalból vizsgálja meg, hogy annak, aki 1987.március 15. napja és 2017. március 15. napja között a magyar Kormány tagja, államtitkár, országgyűlési képviselő, polgármester vagy ezek hivatali ideje alatt házastársa, szülője, testvére vagy gyermeke volt, vagyongyarapodásával vagy az életvitelére fordított kiadásokkal arányban volt-e az adómentes, a bevallott és a bevallási kötelezettség alá nem eső, de megszerzett jövedelmének együttes összege?”

Mellékelem az adatkezeléssel összefüggésben a Nemzeti Adatvédelmi és Információszabadság Hatóság nyilvántartásáról szóló igazolást és a támogató aláírásokat tartalmazó aláírásgyűjtő ívet.

A fentiekben foglaltakra tekintettel kérem a T. Nemzeti Választási Bizottságot, hogy az országos népszavazással összefüggő kérdést szíveskedjenek hitelesíteni.

Kelt Gödöllőn, 2017. év április 24. napján.

 Tisztelettel:

**Dr. Fábián Zsolt**

2100 Gödöllő, Október 6. u. 3. szám alatti lakos

melléklet: a 2146246/2017/N iktatószámú dokumentum NAIH nyilvántartásba vételről szóló NAIH-117993/2017 sz. határozata (időbélyeg:dr. F6362769553057064904)

 24 magyar választópolgár támogató aláírását tartalmazó aláírásgyűjtő ív, nyilvántartási száma: NAIH-117993/2017